Sokan kérdezik a Bankmonitor szakértőitől, hogy vajon később is kérhetik-e a fizetési moratóriumot? Hiszen valljuk be, a koronavírus-vészhelyzet miatti gazdasági problémáknak még csak az elején tartunk, így könnyen előfordulhat, hogy aki most biztosnak hiszi az állását, azt később mégis leépítik, fizetés nélküli szabadságra küldik, esetleg csökkentik a fizetését. Nem árt azonban óvatosnak lenni.

Koronavírus - a második hullám Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

Jó hírünk van, ugyanis a 2020. december 31-ig érvényes hitel moratórium utólag is kérhető. Ez azt jelenti, hogy ha most biztosnak érezzük a jövedelmünket, ezért úgy döntünk, hogy tovább fizetjük a hitelünket (vagy hiteleinket), akkor később is van lehetőség belépni a moratóriumba.

Ezt kell tennünk:

1. Most jelezni kell a bankunknak, hogy tovább fizetnénk. Hiszen, aki most nem tesz semmit, annál automatikusan elindul a szüneteltetés.

2. Ha mégis kérjük, ezt is jelezni kell!

Azért is érdemes a moratórium hosszát a lehető legrövidebbre szabni, mert, ahogy azt a Bankmonitor kiszámolta, ez bizony a moratórium idejét meghaladó futamidő hosszabbítással, valamint a teljes visszafizetendő összeg emelkedésével jár. És minél rövidebb a hitel moratórium hossza, annál mérsékeltebbek ezek a mellékhatások.

Azért is érdemes lehet feleslegesen nem élni a moratórium lehetőségével, mert ez egyben azt is jelenti, hogy

a halasztás ideje alatt az adós nem lesz hitelképes.

Ez érthető, hiszen miért igényelne valaki újabb kölcsönt, ha saját meglátása szerint a meglévő törlesztőjét sem képes megfizetni.

Ha szeretnél mindent megtudni a hitel moratóriumról, akkor a hitelmoratórium kisokos oldalon mindig friss információkat találsz!